CELEX: 61994CJ0239
Language: fi
Date: 1996-02-29
Title: Yhteisöjen tuomioistuimen tuomio (kuudes jaosto) 29 päivänä helmikuuta 1996. # Euroopan yhteisöjen komissio vastaan Irlanti. # Jäsenyysvelvoitteiden noudattamatta jättäminen - Direktiivi 91/263/ETY - Direktiivin täytäntöönpanon laiminlyönti. # Asia C-239/94.

Avis juridique important

|

61994J0239

Yhteisöjen tuomioistuimen tuomio (kuudes jaosto) 29 päivänä helmikuuta 1996.  -  Euroopan yhteisöjen komissio vastaan Irlanti.  -  Jäsenyysvelvoitteiden noudattamatta jättäminen - Direktiivi 91/263/ETY - Direktiivin täytäntöönpanon laiminlyönti.  -  Asia C-239/94.  

Oikeustapauskokoelma 1996 sivu I-00983

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY:n perustamissopimuksen 169 artikla)  

Asianosaiset

Asiassa C-239/94,Euroopan yhteisöjen komissio, asiamiehinään oikeudellinen neuvonantaja Thomas F. Cusack ja oikeudellisen yksikön palveluksessa oleva kansallinen virkamies David McIntyre, prosessiosoite Luxemburgissa c/o oikeudellisen yksikön virkamies Carlos Gómez de la Cruz, Centre Wagner, Kirchberg, kantajana, vastaan Irlanti, asiamiehenään Chief State Solicitor Michael A. Buckley, prosessiosoite Luxemburgissa Irlannin suurlähetystö, 28 route d'Arlon, vastaajana, jossa kantaja vaatii sen toteamista, että jätettyään ensinnäkin annetussa määräajassa saattamatta voimaan ne lait, asetukset ja hallinnolliset määräykset, jotka ovat välttämättömiä telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (EYVL L 128, s. 1) saattamiseksi osaksi kansallista oikeusjärjestystä ja jätettyään toiseksi ilmoittamatta niistä komissiolle, Irlanti on jättänyt noudattamatta sille direktiivin ja etenkin sen 17 artiklan sekä EY:n perustamissopimuksen 189 artiklan 3 kohdan mukaan kuuluvat velvoitteet, YHTEISÖJEN TUOMIOISTUIN (kuudes jaosto), toimien kokoonpanossa: jaoston puheenjohtaja C. N. Kakouris sekä tuomarit G. Hirsch, G. F. Mancini (esittelevä tuomari), F. A. Schockweiler ja P. J. G. Kapteyn, julkisasiamies: C. O. Lenz, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 7.12.1995 pidetyssä istunnossa esittämän ratkaisuehdotuksen, on antanut seuraavan tuomion  

Tuomion perustelut

1 Euroopan yhteisöjen komissio on nostanut yhteisöjen tuomioistuimen kirjaamoon 30.8.1994 jättämällään kannekirjelmällä EY:n perustamissopimuksen 169 artiklaan perustuvan kanteen, jossa se vaatii yhteisöjen tuomioistuinta toteamaan, että jätettyään ensinnäkin annetussa määräajassa saattamatta voimaan ne lait, asetukset ja hallinnolliset määräykset, jotka ovat välttämättömiä telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (EYVL L 128, s. 1, jäljempänä direktiivi) saattamiseksi osaksi kansallista oikeusjärjestystä ja jätettyään toiseksi ilmoittamatta niistä komissiolle, Irlanti on jättänyt noudattamatta sille direktiivin ja etenkin sen 17 artiklan sekä EY:n perustamissopimuksen 189 artiklan 3 kohdan mukaiset velvoitteet.2 Direktiivin 17 artiklan 1 kohdan ensimmäisessä alakohdassa säädetään, että jäsenvaltioiden on toisaalta toteutettava tarpeelliset toimenpiteet, jotta direktiivi olisi osa kansallista oikeusjärjestystä viimeistään 6.11.1992, ja toisaalta ilmoitettava tästä välittömästi komissiolle. 3 Irlannin hallitus ei kiistä sitä, että direktiiviä ei ole saatettu osaksi kansallista oikeusjärjestystä annetussa määräajassa. Se kuitenkin huomauttaa, että niitä hallinnollisia asetuksia, joilla tämä on tarkoitus toteuttaa, valmistellaan parhaillaan. 4 Koska direktiiviä ei ole saatettu osaksi kansallista oikeusjärjestystä direktiivin 17 artiklassa säädetyssä määräajassa, komission tässä suhteessa esittämää jäsenyysvelvoitteiden noudattamatta jättämistä koskevaa väitettä on pidettävä perusteltuna. 5 Tämän vuoksi on todettava, että Irlanti on jättänyt noudattamatta sille direktiivin 17 artiklan sekä EY:n perustamissopimuksen 189 artiklan 3 kohdan mukaiset velvoitteet jätettyään annetussa määräajassa saattamatta voimaan ne lait, asetukset ja hallinnolliset määräykset, jotka ovat tarpeen direktiivin saattamiseksi osaksi kansallista oikeusjärjestystä.  

Päätökset oikeudenkäyntikuluista

Oikeudenkäyntikulut6 Työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut. Koska Irlanti on hävinnyt asian, Irlanti velvoitetaan korvaamaan oikeudenkäyntikulut.  

Päätöksen päätösosa

Näillä perusteillaYHTEISÖJEN TUOMIOISTUIN (kuudes jaosto) on antanut seuraavan tuomiolauselman: 1) Koska Irlanti on jättänyt annetussa määräajassa saattamatta voimaan ne lait, asetukset ja hallinnolliset määräykset, jotka ovat välttämättömiä telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY saattamiseksi osaksi kansallista oikeusjärjestystä, se on jättänyt noudattamatta sille direktiivin 17 artiklan sekä EY:n perustamissopimuksen 189 artiklan 3 kohdan mukaiset velvoitteet. 2) Irlanti velvoitetaan korvaamaan oikeudenkäyntikulut.